JUDEȚUL ARAD

COMUNA BELIU

Consiliul Local al Comunei Beliu

**HOTĂRÂREA NR.59**

**din data de 31.08.2018**

Consiliul Local al Comunei ***Beliu***;

Având în vedere :

* prevederile art.36 din Legea nr.215/2001, privind administraţia publica locala, republicata, cu modificările şi completările ulterioare;
* Adresa nr. 1484/24.07.2018 emisă de către Asociaţia de Dezvoltare Intercomunitară Sistem Integrat de Gestionare a Deşeurilor Judeţul Arad;
* Contractul de delegare prin concesiune a gestiunii Serviciului de Salubrizare al Zonei 3, nr. 1283/20.06.2018;
* prevederile art. 6 lit. k) și lit. p) coroborat cu art. 26 din Legea serviciului de salubrizare a localităţilor nr.101/2006 republicată, cu modificările şi completările ulterioare;
* dispozițiile art. 30 alin. (3), (5) și (7) din Legea serviciului de salubrizare a localităţilor nr.101/2006 republicată, cu modificările şi completările ulterioare;
* prevederile art. 484 din Legea nr. 227/2015 privind Codul fiscal, cu modificările şi completările ulterioare şi ale art. 30 din Legea nr. 273/2006 privind finanţele publice locale, cu modificările şi completările ulterioare;
* dispozițiile Legii nr. 207/2015 privind Codul de procedură fiscală, cu modificările şi completările ulterioare;
* Expunerea de motive a primarului Comunei Beliu ,
* Avizul comisiei de specialitate din cadrul Consiliului Local Beliu,
* Pezenta hotărâre a fost adoptată cu 13 voturi ,,pentru,, ale celor 13 consilieri locali în funcție prezenți toți;

 În temeiul art. 45, alin.1 din Legea nr. 215/2001 - republicată, a administraţiei publice locale:

**HOTĂRĂŞTE:**

**Art. 1**. Utilizatorii serviciului de salubrizare au obligația de a încheia cu operatorul ACTIV SALUBRITATE S.A. contracte de prestări servicii de salubrizare.

**Art. 2.** Refuzul utilizatorului de a încheia contracte de prestări servicii cu ACTIV SALUBRITATE S.A., constituie contravenţie şi se sancţionează cu amendă de la 500 lei la 1.000 lei.

**Art. 3.** Se instituie, pentru perioada 20.12.2018-31.12.2019, taxa specială de salubrizare datorată de persoanele fizice şi juridice care refuză încheierea contractelor de prestări servicii cu operatorul ACTIV SALUBRITATE S.A.

**Art. 4.** Procedura de declarare, stabilire, calcul şi achitare a taxei speciale de salubrizare este stabilită în anexa nr.1, care face parte integrantă din prezentul proiect de hotărâre.

**Art. 5.** Cuantumul taxei pentru perioada 20.12.2018-31.12.2019 este de:

* 10 lei/persoană/lună, în cazul persoanelor fizice;
* 800 lei/tonă, în cazul persoanelor juridice.

**Art. 6.** După încheierea contractelor cu utilizatorii, ACTIV SALUBRITATE S.A. are obligaţia de a pune la dispoziţia Primăriei Comunei ***Beliu*** situaţia privind contractele de prestări servicii de salubrizare pentru persoane fizice şi juridice, asociaţii de proprietari/locatari.

**Art. 7.** Prezenta hotărâre se va duce la îndeplinire de către Primarul Comunei ***Beliu***, prin compartimentele de specialitate din cadrul Primăriei Comunei ***Beliu***.

Hotărârea adoptată se va comunica:

* Asociaţiei de Dezvoltare Intercomunitară Sistem Integrat de Gestionare a Deşeurilor Judeţul Arad;
* Primarului comunei ***Beliu***;
* Biroul Financiar – Contabil, Impozite și Taxe;
* Instituţia Prefectului – Judeţul Arad, Direcția Controlul Legalității Actelor, Juridic, Relații Publice și Secretariat, Compartimentul Controlul Legalității Actelor și Contencios.

 Preşedinte de şedinţă, Contrasemnează

 Secretar,

 MOHACI MARCEL jr. BIRĂU ANA-MARIA